open-index/open-wikipedia-markdown huggingface dataset:
เทิร์นนิงทอร์โซ

**เทิร์นนิงทอร์โซ** (;  หรือ *Överkropp*) เป็นตึกระฟ้าที่อยู่อาศัย สร้างด้วยสถาปัตยกรรมนิโอฟิวเจอริสต์ในเมืองมัลเมอ เป็นตึกที่สูงที่สุดในประเทศสวีเดนและสแกนดิเนเวีย และถือกันว่าเป็นตึกระฟ้าทรงบิด (twisted skyscraper) แห่งแรกของโลก

อาคารนี้เป็นผลงานออกแบบของศิลปินชาวสเปน ซานติอาโก กาลาตราวา เปิดอย่างเป็นทางการในวันที่ 27 สิงหาคม 2005 อาคารมีความสูง , 54 ชั้น และประกอบด้วยอะพาร์ตเมนต์รวม 147 ห้อง และในเดือนสิงหาคม 2015 อาคารนี้ชนะรางวัล *10 Year Award* ของ CTBUH และได้รับรางวัลตึกระฟ้าเอมโปริสระดับทองคำ ปี 2005

## อ้างอิง

## แหล่งข้อมูลอื่น

* 
* Fullscreen panorama from Turning Torso 
* PERI GmbH - From a sculpture to a building 
* ''The New Yorker'', October 31 2005, "The Sculptor"  Link broken, Nov 2011
* Torso Tower Blog 
* Short films of Turning Torso from various locations
สาลี่ไอบีเรีย

thumb|กิ่งของสาลี่ไอบีเรียที่มีผลจำนวนมาก ในพื้นที่ห่างไกลของสเปน

**สาลี่ไอบีเรีย** หรือ **แพร์ไอบีเรีย** (; ) เป็นสาลี่ญาติสนิทของ แพร์ (*Pyrus communis*) ซึ่งเริ่มนำมาปลูกเมื่อประมาณ 2500 ปีก่อน สาลี่ไอบีเรียเป็นไม้ต้นขนาดเล็กที่มีใบเดี่ยว แพร่กระจายพันธุ์ทั่วไปในคาบสมุทรไอบีเรียตอนใต้และโมร็อกโกตอนเหนือ โดยมีพื้นที่แพร่กระจายพันธุ์ร่วมกับไม้ผลสกุลสาลี่ (*Pyrus*) สี่ชนิดคือ แพร์ (*P. communis*), สาลี่พลีมัธ (*P. cordata*), สาลี่ *P. spinosa* และสาลี่หอม (*P. nivalis*) ลักษณะต่างของสาลี่ไอบีเรียคือ ความกว้างของก้านผล ขนาดกลีบดอก ความกว้างของใบ และความยาวก้านใบ 

## ลักษณะ
ไม้ยืนต้น ขนาดเล็ก โดยทั่วไปสูง 3–6 เมตร 

ใบกลม ปลายแหลมเล็กน้อย ขนาดยาว 3.5–4 เซนติเมตร เขียวเข้ม เป็นมัน 

ดอกสาลี่ไอบีเรียสีขาว มักไม่มีสีชมพูแซม ขนาดเส้นผ่านศูนย์กลาง 2–3 เซนติเมตร และมีกลีบดอก 5 กลีบ 

ผลกลม ลูกเล็กขนาดประมาณ 4–5 เซนติเมตร น้ำหนักประมาณ 9.5 กรัม ผิวสีเขียวหรือ น้ำตาลเมื่อแก่ ไม่เป็นที่ดึงดูดนกที่กินผลไม้ มีกลิ่นหอมและกากใยสูง มี 2–4 เมล็ด เมล็ดขนาด 0.8–1 เซนติเมตร 

ในคาบสมุทรไอบีเรียการกระจายพันธุ์ของสาลี่ไอบีเรีย (*P. bourgaeana*) แบบกระจัดกระจายไปในป่าละเมาะที่เกิดขึ้นในบริเวณทุ่งไม้พุ่ม (*shrubland*) ไกลจากเขตเมืองและเขตเกษตรกรรมในภูมิภาคเมดิเตอร์เรเนียน ต้นสาลี่ไอบีเรียมักจะรวมกันเป็นกลุ่มเล็ก ๆ 8-10 ต้น สาลี่ไอบีเรียทนต่อโรคอย่างน่าทึ่ง โดยมากมักตายด้วยลมพายุมากกว่าโรคต่าง ๆ

## ปฏิสัมพันธ์กับสัตว์
thumb|แบดเจอร์กินผลสาลี่ไอบีเรียที่ร่วงหล่นในฤดูใบไม้ร่วง เป็นสัตว์กระจายเมล็ดพันธุ์หลักของสาลี่ไอบีเรีย
สาลี่ไอบีเรียออกดอกในช่วงเดือนกุมภาพันธ์ – มีนาคม ผสมเกสรโดยแมลงเช่น ผึ้ง แมลงวัน และด้วงปีกแข็ง แต่ละต้นให้ผลผลิตระหว่าง 200-450 ผล สุกและร่วงลงพื้นโดยธรรมชาติในช่วงเดือนกันยายน – ธันวาคม 

ผลของสาลี่ไอบีเรียมักถูกกินและรบกวนจากสัตว์เลี้ยงลูกด้วยนมเช่น แบดเจอร์ จิ้งจอกแดง มากกว่าจากแมลง เช่น หนอนผีเสื้อกลางคืนสกุล *microlepidoptera* สัตว์เลี้ยงลูกด้วยนมเหล่านี้มักกินผลไม้ทั้งผล และกระจายเมล็ดที่กินเข้าไปเมื่อขับถ่าย ในบางพื้นที่กระต่าย *(Oryctolagus cunniculus)* และนกบางชนิดกินผลของสาลี่ไอบีเรียเฉพาะส่วนเนื้อผลไม้ และเหลือพูเมล็ดทิ้งไว้ใต้ต้นไม้ หนูมักกินแทะเมล็ดที่ไม่มีพูแข็งหุ้ม รวมทั้งกวางแดง *(Cervus elaphus)* และ หมูป่า (Sus scrofa) ซึ่งมีฟันที่บดเมล็ดในผลไม้ที่ร่วงหล่นทั้งผลจนแพร่กระจายได้ยาก

## ระเบียงภาพ

ไฟล์:Pyrus bourgaeana FruitandLeaves2 SolanadelPino.jpg|ผลสาลี่ไอบีเรียสีเขียว
ไฟล์:Pyrus bourgaeana seeds, by Omar Hoftun.jpg|เมล็ดสาลี่ไอบีเรีย

## อ้างอิง

หมวดหมู่:วงศ์กุหลาบ
ไอบีเรีย
หมวดหมู่:พืชที่พบในทวีปยุโรป
วัดพุทธาราม

**วัดพุทธาราม** แปลว่าอารามของศาสนาพุทธ อาจหมายถึง
;วัดในประเทศไทย
* วัดพุทธาราม จังหวัดชุมพร
* วัดพุทธาราม จังหวัดนครปฐม
* วัดพุทธาราม จังหวัดสิงห์บุรี
;วัดนอกประเทศไทย
* วัดพุทธาราม ประเทศฟินแลนด์
* วัดพุทธาราม ประเทศสวีเดน

พุทธาราม
วัดศรีเมือง (จังหวัดสมุทรสาคร)

**วัดศรีเมือง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำท่าจีน ในตำบลท่าทราย อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 38 ไร่ 

วัดศรีเมืองตั้งเมื่อวันที่ 21 กุมภาพันธ์ พ.ศ. 2515 เดิมเป็นวัดร้างชื่อ **วัดใหม่ยายเมือง** มีเพียงลูกนิมิต 8 ลูกเท่านั้นเป็นหลักฐานว่าเป็นวัด ไม่หลงเหลือสิ่งก่อสร้างใด ไม่ทราบว่าร้างมานานเท่าใด ต่อมาเมื่อ พ.ศ. 2511 ได้พัฒนาสร้างขึ้นใหม่ โดยประชาชนได้นิมนต์พระสัมฤทธิ์ ถิราโภ มาเป็นผู้ริเริ่มสร้างวัด โดยเริ่มแรกได้เริ่มพัฒนากุฏิสงฆ์ ศาลาการเปรียญ เป็นหลังคามุงด้วยจาก ต่อมาสิ่งก่อสร้างเปลี่ยนมาเป็นครึ่งตึกครึ่งไม้ จนพระสัมฤทธิ์ ถิราโภ มรณภาพเมื่อ พ.ศ. 2513 พระครูสิริสาครวัฒน์ซึ่งเป็นลูกศิษย์ จึงได้ทำหน้าที่พัฒนาและเรียกชื่อวัดใหม่ว่า "วัดศรีเมือง" วัดได้รับพระราชทานวิสุงคามสีมา เมื่อวันที่ 28 มิถุนายน พ.ศ. 2516 เขตวิสุงคามสีมา กว้าง 22 เมตร ยาว 35 เมตร

อาคาเสนาสนะ ได้แก่ อุโบสถ กว้าง 22 เมตร ยาว 35 เมตร สร้างเมื่อ พ.ศ. 2526 เป็นอาคารคอนกรีตเสริมเหล็ก ภายในมีพระประธาน ปางมารวิชัย ขนาดหน้าตักกว้าง 24 นิ้ว ซึ่งประชาชนนิยมเรียกว่า *หลวงพ่อศรีเมือง* ศาลาการเปรียญ กว้าง 12 เมตร ยาว 30 เมตร สร้างเมื่อ พ.ศ. 2516 เป็นอาคารคอนกรีตเสริมเหล็ก หอสวดมนต์ กว้าง 12 เมตร ยาว 30 เมตร สร้างเมื่อ พ.ศ. 2516 เป็นอาคารคอนกรีตเสริมเหล็ก กุฏิสงฆ์ จำนวน 12 หลัง เป็นอาคารครึ่งตึกครึ่งไม้ วิหาร กว้าง 8 เมตร ยาว 20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2533 ศาลาอเนกประสงค์ กว้าง 12 เมตร ยาว 2 เมตร สร้างเมื่อ พ.ศ. 2539 เป็นอาคารคอนกรีตเสริมเหล็ก ศาลาบำเพ็ญกุศล จำนวน 4 หลัง สร้างด้วยคอนกรีตเสริมเหล็ก หอพระไตรปิฎก หอกลอง หอระฆัง และศาลาริมน้ำ 2 หลัง 

## รายนามเจ้าอาวาส
* พระสัมฤทธิ์ พ.ศ. 2511–2513 
* พระครูสิริสาครวัฒน์ พ.ศ. 2515–2542
* พระอธิการวิไล โสภโณ พ.ศ. 2542–

## อ้างอิง

ศรีเมือง
วัดพุทธาราม (ประเทศสวีเดน)

**วัดพุทธาราม** เป็นวัดนิกายเถรวาทของคณะสงฆ์ชาวไทยใกล้กับเมืองเฟรดริคาในเทศบาลโอเซเล ประเทศสวีเดน และเมื่อสร้างเสร็จจะเป็นวัดพุทธที่ใหญ่ที่สุดแห่งหนึ่งของทวีปยุโรป เริ่มแรกโครงการตั้งใจว่าจะได้รับการสนับสนุนจากรัฐบาลไทย และเป็นศูนย์กลางของชุมชนชาวไทยในสแกนดิเนเวีย

## อ้างอิง

พุทธาราม
พุทธาราม
หมวดหมู่:ลัปลันด์ (ประเทศสวีเดน)
หมวดหมู่:ความสัมพันธ์ไทย–สวีเดน
การอดอาหารประท้วง

**การอดอาหารประท้วง** เป็นวิธีขัดขืนโดยปราศจากความรุนแรง ซึ่งผู้เข้าร่วมปฏิเสธการกินอาหารเพื่อประท้วงทางการเมือง หรือเพื่อสร้างความรู้สึกสำนึกผิดแก่ผู้ที่ถูกประท้วง วิธีการประท้วงรูปแบบนี้มักได้รับการยอมรับทั่วไปในฐานะการประท้วงที่ปราศจากความรุนแรง และสร้างผลกระทบมหาศาลต่อผู้ถูกประท้วง

การอดอาหารประท้วงโดยนักโทษ โดยเฉพาะนักโทษทางการเมือง มักถูกยุติโดยผู้คุมบังคับให้กินอาหาร

ปรากฏหลักฐานการอดอาหารเพื่อประท้วงที่เก่าแก่ที่สุดชิ้นหนึ่งในประเทศไอร์แลนด์ยุคก่อนศาสนาคริสต์ เพื่อประท้วงความอยุติธรรม โดยเรียกว่า *Troscadh* หรือ *Cealachan*

## มุมมองทางการแพทย์
ในช่วงสามวันแรกของการอดอาหาร ร่างกายยังคงใช้พลังงานจากกลูโคส หลังจากกลูโคสไม่เพียงพอ ตับจะเริ่มสลายไขมันของร่างกายด้วยกระบวนการคีทอซิส และหลังจากไขมันในร่างกายสูญเสียไปหมด ร่างกายจะเริ่มเข้าสู่ "สภาวะกระหาย" ซึ่งร่างกายจะเริ่มสลายแหล่งพลังงานจากกล้ามเนื้อและอวัยวะสำคัญ จนกระทั่งเป็นอันตรายถึงชีวิตเมื่อไขกระดูกถูกสลาย มีผู้ที่ประท้วงอดอาหารจนเสียชีวิตหลังอดอาหารได้ 46 ถึง 73 วัน เช่นในการอดอาหารประท้วงของชาวไอริช ปี 1981

## สถานะทางกฎหมาย
ข้อ 8 ของปฏิญญาโตเกียว ค.ศ. 1975 ของแพทยสมาคมโลก ห้ามแพทย์บังคับนักโทษที่ประท้วงกินอาหาร ทั้งคาดหมายให้แพทย์ทำความเข้าใจในเจตนาอิสระของนักโทษ และมีข้อแนะนำให้ต้องมีความเห็นจากแพทย์มากกว่าหนึ่งคน (second opinion) ในเรื่องความสามารถของนักโทษในการเข้าใจผลลัพธ์การตัดสินใจอดอาหารและในการให้ความยินยอมเมื่อรับทราบข้อมูลแล้ว (informed consent)

: เมื่อนักโทษไม่ยอมรับโภชนาการ และได้รับการพิจารณาจากแพทย์ว่า สามารถตัดสินใจอย่างไม่บกพร่องและมีเหตุผลเกี่ยวกับผลลัพธ์ของการสมัครใจไม่ยอมรับโภชนาการเช่นนั้นแล้ว การป้อนอาหารแก่เขาโดยวิธีนอกเหนือธรรมชาติจะกระทำมิได้ คำวินิจฉัยเกี่ยวกับความสามารถของนักโทษในการตัดสินใจเช่นนั้นควรได้รับการยืนยันจากแพทย์ที่มีอิสระอย่างน้อยอีกหนึ่งคน ให้แพทย์อธิบายผลลัพธ์ของการไม่ยอมรับโภชนาการนั้นแก่นักโทษ

ต่อมา แพทยสมาคมโลกได้ตรวจชำระและปรับปรุงปฏิญญามอลตาว่าด้วยผู้อดอาหารประท้วง (Declaration of Malta on Hunger Strikers) ในบรรดาข้อเปลี่ยนแปลงต่าง ๆ มีข้อ 21 ที่ระบุอย่างกำกวมว่า การบังคับให้กินเป็นการกระทำที่ไร้มนุษยธรรมและลดทอนศักดิ์ศรี

แพทยสมาคมอเมริกัน (AMA) ซึ่งเป็นสมาชิกของแพทยสมาคมโลก ได้อนุมัติปฏิญญาโตเกียวอย่างเป็นทางการ และมีหนังสือหลายฉบับถึงรัฐบาลสหรัฐรวมถึงออกแถลงการณ์สาธารณะแสดงความไม่เห็นด้วยต่อการที่แพทย์สหรัฐมีส่วนในการบังคับผู้ประท้วงให้กินอาหารโดยขัดกับจริยธรรมแพทย์

## ดูพิ่ม
* รายชื่อการประท้วงอดอาหาร

## อ้างอิง

## แหล่งข้อมูลอื่น
* https://web.archive.org/web/20150404232634/http://www.globallawyersandphysicians.org/storage/JAMA%20Hunger%20Strikes.pdf"Hunger Strikes, Force-feeding, and Physicians' Responsibilities"
* http://www.preventgenocide.org/action/during/fasting/ Fasting as a Method To Demand International Protection For the People of Darfur, Sudan
* http://righttohealthifhhro.pbworks.com/w/page/78933383/Hunger%20Strikes%20Resources Bibliography on hunger strikes and force-feeding in the IFHHRO Right to Health Wiki
* https://www.irishtimes.com/culture/heritage/the-long-history-of-the-irish-hunger-strike-1.3228103 "The long history of the Irish hunger strike: New exhibition in Kilmainham Gaol tells the story from Thomas Ashe to Bobby Sands" Irish Times 2017-09-21 (contains a short video describing the exhibition)


หมวดหมู่:การดื้อแพ่ง
หมวดหมู่:การประท้วง
หมวดหมู่:การอดอาหาร
สมาคมการแพทย์อเมริกัน

**สมาคมการแพทย์อเมริกัน** (; **AMA**) เป็นสมาคมซึ่งก่อตั้งเมื่อปี 1847 และขึ้นทะเบียนตามกฎหมายเมื่อปี 1897 โดยเป็นสมาคมและล็อบบีกรุ๊ปของแพทย์ที่ใหญ่ที่สุดในสหรัญอเมริกา ประกอบด้วยสมาชิกที่เป็นนักศึกษาแพทย์, แพทย์ทั้งผู้ได้รับวุฒิแพทยศาสตร์บัณฑิต (MD) และ วุฒิบัตรแพทย์ออสทีโอพาธิก (DO) ในสหรัฐ

เอเอ็มเอมีเป้าหมายเพื่อ "สนับสนุนศาสตร์และศิลป์แห่งการแพทย์และการพัฒนาของสาธารณสุข" และเป็นผู้ตีพิมพ์วารสาร *[[JAMA (journal)|JAMA]]* รวมถึงรายการประมวลหลักเกณฑ์แพทย์เฉพาะทางซึ่งเป็นหลักมาตรฐานของสหรัฐในการระบุสาขาเฉพาะทางเวชปฏิบัติของแพทย์

เอเอ็มเออยู่ภายใต้การปกครองของสภาผู้แทนรัฐ (House of Delegates) as well as a board of trustees in addition to executive management. และมีหน้าที่ดูแลหลักจริยธรรมแพทย์เอเอ็มเอ (AMA Code of Medical Ethics) ซึ่งเป็นหลักมาตรฐานของการปฏิบัติของแพทย์ และ มาสเตอร์ไฟล์แพทย์เอเอ็มเอ ซึ่งเป็นที่เก็บข้อมูลแพทย์ในสหรัฐ

ประธานสมาคมคนปัจจุบันนับตั้งแต่เดือนมิถุนายน 2020 คือ พญ. ซูซาน อาร์. ไบเลย์ (Susan R. Bailey) แพทย์ผู้เชี่ยวชาญด้านอาการแพ้และอิมมูนโนวิทยา จากรัฐเท็กซัส เธอเป็นแพทย์หญิงคนที่สามติดต่อกันเป็นครั้งแรกที่ดำรงตำแหน่งประธานสมาคมเอเอ็มเอ

## อ้างอิง

## แหล่งข้อมูลอื่น

* 

หมวดหมู่:องค์การแพทย์และสุขภาพ
วัดหลังศาลประสิทธิ์

**วัดหลังศาลประสิทธิ์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลท่าจีน อำเภอเมืองสมุทรสาคร จังหวัดสมุทรสาคร ปัจจุบันมีพระครูสาครธรรมประสิทธิ์ (บุญเลิศ อภิรโต ป.ธ.4)	 เป็นเจ้าอาวาส

วัดหลังศาลประสิทธิ์สร้างขึ้นเมื่อประมาณปี พ.ศ. 2323 ปลายสมัยกรุงธนบุรี ชาวบ้านเรียกว่า **วัดหลังศาล** เนื่องจากเดิมมีศาลเจ้าพ่อปากน้ำ ตั้งอยู่ตรงกลางระหว่างวัดกับหมู่บ้าน เป็นที่เคารพของประชาชนในหมู่บ้านหลังศาลและใกล้เคียง แต่ปัจจุบันไม่มีศาลแห่งนี้แล้ว วัดได้รับพระราชทานวิสุงคามสีมาเมื่อวันที่ 25 สิงหาคม พ.ศ. 2541

วัดมีอุโบสถและวิหารที่สร้างได้อย่างวิจิตรตระการตา สิ่งศักดิ์สิทธิ์ภายในวัด ได้แก่ พระพุทธรูปหลวงพ่อทันใจ องค์พระมหากัจจายนะ ทรงขันน้ำพระพุทธมนต์ 76 จังหวัด สีทองอร่าม ความสูงกว่า 20 เมตร วัดยังมีวัตถุมงคลที่โด่งดังได้รับความนิยมก็คือ *[[พระปิดตา]]เลิศประสิทธิลาภ รุ่นมหาลาภ*

## อ้างอิง

หลังศาลประสิทธิ์
วัดราษฎร์ธรรมาราม (จังหวัดสมุทรสาคร)

**วัดราษฎร์ธรรมาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาโคก อำเภอเมืองสมุทรสาคร จังหวัดสมุทรสาคร บริเวณรอยต่อกับจังหวัดสมุทรสงคราม อยู่ไม่ไกลจากทะเล ปัจจุบันมีพระปลัดพิพัฒน์ อคฺควฑฺฒโน ดำรงตำแหน่งเจ้าอาวาส 

วัดราษฎร์ธรรมารามได้รับอนุญาตสร้างวัดจากกระทรวงศึกษาธิการเมื่อวันที่ 4 มกราคม พ.ศ. 2510 ในนาม "วัดราษฎร์ธรรมาราม" ผู้ขออนุญาตสร้างวัดคือ นายชั้น มากสัมพันธ์ วัดได้รับพระราชทานวิสุงคามสีมาเมื่อ พ.ศ. 2511 วัดยังให้ทางราชการสร้างโรงเรียนในพื้นที่ของวัด คือ โรงเรียนวัดราษฎร์ธรรมาราม สร้างเมื่อ พ.ศ. 2506 เปิดสอนระดับชั้นอนุบาลถึงระดับประถมศึกษา

อาคารเสนาสนะที่สำคัญ ได้แก่ อุโบสถซึ่งภายในประดิษฐานพระประธาน เป็นพระพุทธชินราชจำลองตั้งอยู่บนฐานชุกชี มีองค์อัครสาวกอยู่เบื้องซ้ายและขวา วิหาร ศาลาการเปรียญทรงไทยมีเครื่องลำยอง ช่อฟ้าใบระกา ศาลาบำเพ็ญกุศล ศาลาอเนกประสงค์ชั้นเดียว และเจดีย์ เป็นต้น

## อ้างอิง

ราษฎร์ธรรมาราม
วัดธรรมเจดีย์ศรีพิพัฒน์

**วัดธรรมเจดีย์ศรีพิพัฒน์** เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลบ้านแพ้ว อำเภอบ้านแพ้ว จังหวัดสมุทรสาคร

วัดธรรมเจดีย์ศรีพิพัฒน์ตั้งวัดเมื่อ พ.ศ. 2482 ได้รับพระราชทานวิสุงคามสีมาเมื่อวันที่ 9 สิงหาคม พ.ศ. 2495 ด้านการศึกษา ทางวัดได้ให้ทางราชการสร้างโรงเรียนในที่ดินวัด คือ โรงเรียนวัดธรรมเจดีย์ศรีพิพัฒน์ เปิดสอนเมื่อวันที่ 11 ตุลาคม พ.ศ. 2494 โดยสอนในระดับอนุบาลถึงระดับประถมศึกษาปีที่ 6 รูปแบบสถาปัตยกรรมมีลักษณะเป็นศิลปะมอญ วัดมีเสาหงส์อันแสดงเอกลักษณ์ของวัดมอญ

บริเวณแถบนี้เป็นชุมชนชาวมอญ หลังจากที่พระบาทสมเด็จพระจอมเกล้าเจ้าอยู่หัวรับสั่งให้ขุดคลองดำเนินสะดวก เมื่อ พ.ศ. 2411 ชาวมอญก็ได้อพยพย้ายถิ่นฐานเข้ามาบุกเบิกพื้นที่รกร้างและสร้างชุมชนใหม่ตามแนวคลอง เมื่อชาวบ้านเจ็ดริ้วได้ร่วมกันขุดคลองไปเชื่อมคลองจินดา จึงทำให้การสัญจรระหว่างชุมชนสะดวกขึ้น ต่อมาชาวมอญได้บริจาคที่ดินและสร้างวัดธรรมเจดีย์ศรีพิพัฒน์ขึ้นที่คลองตาปลั่ง ปัจจุบันชุมชนรามัญยังให้ความสำคัญรักษาขนบธรรมเนียมประเพณีชาวรามัญตลอดมา เช่น สงกรานต์ไทยรามัญ วัดยังมีช่างฝีมือโลงมอญ (ฮะลาบ๊อก) ที่อาศัยอยู่ในศาลาวัดเป็นสถานที่ทำงาน

## อ้างอิง

ธรรมเจดีย์ศรีพิพัฒน์
ธรรมเจดีย์ศรีพิพัฒน์
วัดบัณฑูรสิงห์

**วัดบัณฑูรสิงห์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางโทรัด อำเภอเมืองสมุทรสาคร จังหวัดสมุทรสาคร และยังเป็นที่ตั้งของสำนักปฏิบัติธรรมประจำจังหวัดสมุทรสาคร แห่งที่ 2 มีที่ดินตั้งวัดมีเนื้อที่ 34 ไร่ 1 งาน 40 ตารางวา

วัดบัณฑูรสิงห์ หรือ **วัดบางโทรัด** ตั้งวัดเมื่อ พ.ศ. 2481 โดยมีนายเป๋ เป็นผู้มอบที่ดินให้สร้างวัด มีพระมั่นและชาวบ้านบางโทรัดได้ร่วมแรงร่วมใจกันก่อสร้างขึ้น ต่อมาในสมัยมีท่านพ่อบัณฑูรสิงห์ (เจิม คุณาบุตร) เป็นเจ้าอาวาส ได้ดำเนินสร้างอุโบสถ ได้รับพระราชทานวิสุงคามสีมา เมื่อวันที่ 2 สิงหาคม พ.ศ. 2489 เขตวิสุงคามสีมา กว้าง 24 เมตร ยาว 29 เมตร 

อาคารและเสนาสนะ ได้แก่ อุโบสถ กว้าง 10 เมตร ยาว 19 เมตร สร้างเมื่อ พ.ศ. 2487 เป็นอาคารคอนกรีตเสริมเหล็ก ทรงไทย ภายในมีพระประธานประจำอุโบสถ พระพุทธชินราช สร้างเมื่อ พ.ศ. 2510 ศาลาการเปรียญ กว้าง 10 เมตร ยาว 25 เมตร สร้างเมื่อ พ.ศ. 2500 เป็นอาคารคอนกรีตเสริมเหล็ก ทรงไทย หอสวดมนต์ กว้าง 10 เมตร ยาว 18 เมตร สร้างเมื่อ พ.ศ. 2512 เป็นอาคารไม้ ทรงไทย กุฏิสงฆ์ จำนวน 3 หลัง เป็นอาคารไม้ วิหาร กว้าง 9 เมตร ยาว 9 เมตร เป็นอาคารคอนกรีตเสริมเหล็ก สร้างเมื่อ พ.ศ. 2528 ศาลาอเนกประสงค์ กว้าง 10 เมตร ยาว 24 เมตร สร้างเมื่อ พ.ศ. 2510 เป็นอาคารคอนกรีตเสริมเหล็ก ทรงไทย ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก และมีเจดีย์ 2 องค์

## รายนามเจ้าอาวาส
* พระครูสาครวุฒิชัย พ.ศ. 2493–2512
* พระครูบัณฑูรสีหรักษ์ พ.ศ. 2513–2544
* พระอธิการคนึง สีลคุโณ พ.ศ. 2544–
* พระครูสาคร บัณฑูรธรรม พ.ศ— - ปัจจุบัน

## อ้างอิง

บัณฑูรสิงห์
โซเท็นโนะเค็น

**"โซเท็นโนะเค็น"** () เป็นชุดมังงะญี่ปุ่นขนาดยาว ผลงานเขียนบทและวาดภาพของฮาระ เท็ตสึโอะ โดยมีบุรอนซอนเป็นที่ปรึกษาด้านโครงเรื่อง  ตีพิมพ์ในนิตยสารรายสัปดาห์ *[[Weekly Comic Bunch]]* ตั้งแต่ปี ค.ศ. 2001-2010 มีเนื้อหารวม 260 ตอน จัดพิมพ์เป็นฉบับรวมเล่ม (tankōbon) จำนวน 22 เล่มโดยสำนักพิมพ์ชินโจฉะ  เนื้อหาของมังงะเรื่องนี้เป็นเหตุการณ์ซึ่งเกิดขึ้นก่อนหน้าเรื่องราวของมังงะชุด "ฤทธิ์หมัดดาวเหนือ" ผลงานสร้างชื่อของทั้งฮาระ เท็ตสึโอะ และบุรอนซอน โดยกล่าวถึงเรื่องราวการผจญภัยในเมืองเซี่ยงไฮ้ ประเทศจีน ช่วงยุคทศวรรษที่ 1930 ของคาสึมิ เค็นชิโร่ ผู้สืบทอดเพลงหมัดอุดรเทวะรุ่นที่ 62 มังงะชุดนี้ได้รับการดัดแปลงเป็นอนิเมะความยาว 26 ตอนโดย A.P.P.P. ออกอากาศทางสถานีโทรทัศน์ TV Asahi ระหว่างปี ค.ศ. 2006-2007 ซึ่งอนิเมะดังกล่าวได้มีการซื้อลิขสิทธิ์เพื่อจัดจำหน่ายในรูปแบบดีวีดีภายในประเทศไทย ในชื่อเรื่อง **"ฤทธิ์หมัดดาวเหนือ เพลงหมัดฟ้าคำราม"**

มังงะเรื่องนี้มีการตีพิมพ์เนื้อหาภาคต่อในชื่อ "โซเท็นโนะเค็น: Re:Genesis" () เริ่มตีพิมพ์ต่อเนื่องในนิตยสาร "Comic Zenon" ตั้งแต่เดือนธันวาคม ค.ศ. 2017 เขียนบทโดยยัตสึ ฮิโรยูกิ  ภาพโดยสึจิ ฮิเดกิ โดยทั้งฮาระ เท็ตสึโอะ และบุรอนซอน ยังคงมีส่วนรวมในฐานะที่ปรึกษาฝ่ายศิลป์และบท ได้มีการสร้างอนิเมะในชื่อเดียวกันออกอากาศในช่วงปี ค.ศ. 2018 

## โครงเรื่อง
เนื่อหาหลักในเรื่องนี้เป็นเรื่องราวของคาสึมิ เค็นชิโร่ ผู้สืบทอดเพลงหมัดอุดรเทวะรุ่นที่ 62 ซึ่งเป็นที่รู้จักในฉายา "หยานหวาง" (閻王, Yán Wáng) หรือ "พญายม" มีความสัมพันธ์กับเค็นชิโร่จากเรื่องฤทธิ์หมัดดาวเหนือในฐานะอาจารย์ลุง เนื่องจากเขาเป็นพี่ชายต่างมารดาของริวเค็น อาจารย์และพ่อบุญธรรมของเค็นชิโร่  เค็นชิโร่คนนี้เป็นอาจารย์มหาวิทยาลัยแห่งหนึ่งในกรุงโตเกียว มีนิสัยชอบทำตัวตามสบาย สูบบุหรี่จัด และเป็นผู้สืบทอดเพลงหมัดอุดรเทวะ วิทยายุทธ์ลอบสังหารอันร้ายกาจซึ่งตกทอดมาตั้งแต่สมัยปลายราชวงศ์ฮั่นตะวันออกของจีนอย่างลับๆ เขาได้เดินทางไปที่เซี่ยงไฮ้หลังจากได้ทราบข่าวว่าพาน กวงหลิน (潘 光琳, Pān Guāng-Lín) เพื่อนสนิทซึ่งเป็นหัวหน้าแก๊งอั้งยี่ชิงปัง (青幇, Qīng Bāng) ในเซี่ยงไฮ้ และพาน ยฺหวี้หลิง (潘 玉玲, Pān Yù-Líng) น้องสาวของกวงหลินและคนรักของเค็นชิโร่ กำลังตกอยู่ในอันตราย

ที่เซี่ยงไฮ้ เค็นชิโร่ได้ต่อสู้กับผู้สืบทอดเพลงหมัดดาวเหนือจากสามตระกูล ซึ่งเป็นวิทยายุทธ์ที่แตกแขนงมาจากเพลงหมัดต้นตระกูลดาวเหนือตั้งแต่ยุคสามก๊ก ขณะเดียวกันเขายังได้ช่วยเหลือแก๊งชิงปังของพาน กวงหลิน ในการกำจัดแก๊งคู่แข่งเพื่อขยายเขตอิทธิพลภายในเมืองเซี่ยงไฮ้ อันจะนำไปสู่การเดินทางเพื่อสืบหาชาติกำเนิดที่แท้จริงและการเข้าพิธีสืบทอดเพลงหมัดอุดรเทวะของเค็นชิโร่อย่างเป็นทางการในที่สุด

## หมายเหตุ

## อ้างอิง

## แหล่งข้อมูลอื่น
*''Souten no Ken'' at ''Comic Bunch'' official website  
*''Souten no Ken'' anime official website 
*Sammy's Pachinko CR Special site  
*

หมวดหมู่:มังงะที่เริ่มตีพิมพ์ในปี พ.ศ. 2544
หมวดหมู่:ฤทธิ์หมัดดาวเหนือ
หมวดหมู่:การ์ตูนญี่ปุ่นแนวเซเน็ง
จะคนไหนก็แฟนสาว

เป็นซีรีส์มังงะญี่ปุ่นแนวสุขนาฏกรรมจินตนิยม เขียนและวาดภาพโดยฮิโรยูกิ เริ่มตีพิมพ์ในนิตยสาร*[[โชเน็งแมกกาซีนรายสัปดาห์]]*ของสำนักพิมพ์โคดันชะ ในเดือนมีนาคม พ.ศ. 2563 และในเดือนกุมภาพันธ์ พ.ศ. 2566 มีการรวบรวมไว้เป็นเล่ม*[[ทังโกบง]]* ถึงเล่มที่ 14 มังงะมีลิขสิทธิ์ในประเทศไทยโดยสำนักพิมพ์รักพิมพ์ ได้รับการดัดแปลงเป็นซีรีส์อนิเมะโทรทัศน์โดยสตูดิโอเทซูกะโปรดักชัน ฤดูกาลแรกออกอากาศตั้งแต่เดือนกรกฎาคมถึงกันยายน พ.ศ. 2564 ทางผังรายการ Animeism ส่วนฤดูกาลที่ 2 โดยสตูดิโอซินเนอร์จีเอสพี ออกอากาศตั้งแต่เดือนตุลาคมถึงเดือนธันวาคม พ.ศ. 2566

## เรื่องย่อ
มุคาอิ นาโอยะ นักเรียนมัธยมปลายที่พึ่งคบหาเป็นแฟนกับซากิ เพื่อนหญิงที่เขาได้แอบหลงรักมาตั้งแต่ยังเด็ก แต่หลังจากที่คบกันได้ไม่นาน จู่ ๆ ก็มีรุ่นน้องน่ารักนามว่า นางิสะได้มาสารภาพรักกับเขา และด้วยความที่นาโอยะ เป็นคนซื่อตรงกับตัวเองก็เลยตกปากรับคำคบหากับนางิสะไปด้วยอีกคน จนกลายเป็นจับปลาสองมือ และเกิดเป็นเรื่องราวความรักที่ปั่นป่วนชวนขำ

## ตัวละคร
;
:

;
:

;
:

;
:

;
:

;
:

;
:

## อ้างอิง

## แหล่งข้อมูลอื่น
*  
*  
* ''จะคนไหนก็แฟนสาว'' ทางปีลีปีลี
* บัญชีทวิตเตอร์ทางการ 
* 

หมวดหมู่:มังงะที่ตีพิมพ์ในปี พ.ศ. 2563
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวฮาเร็ม
หมวดหมู่:รักพิมพ์
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:บันเทิงคดีเกี่ยวกับการมีคนรักหลายคน
หมวดหมู่:เทซูกะโปรดักชัน
หมวดหมู่:มิวส์ คอมมิวนิเคชัน
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2564
สมาคมภาพยนตร์ (สหรัฐ)

**สมาคมภาพยนตร์** (**เอ็มพีเอ**) (, MPA) เป็นสมาคมการค้าอเมริกาซึ่งเป็นตัวแทนของสตูดิโอภาพยนตร์รายใหญ่ 5 แห่งของสหรัฐ ตลอดจนผู้ให้บริการสตรีมมิงวิดีโออย่างเน็ตฟลิกซ์ด้วย โดยสมาคมก่อตั้งเมื่อปี 1922 ในฐานะ **กลุ่มผู้ผลิตและจัดจำหน่ายภาพยนตร์อเมริกา** และเป็นที่รู้จักในชื่อ **สมาคมภาพยนตร์อเมริกา** ตั้งแต่ปี 1945 จนถึงเดือนกันยายน 2019 เป้าหมายเดิมของสมาคมคือเพื่อให้แน่ใจว่าอุตสาหกรรมภาพยนตร์อเมริกันยังอยู่รอดได้ นอกจากนี้ สมาคมได้กำหนดแนวทางสำหรับเนื้อหาภาพยนตร์ซึ่งส่งผลให้มีการสร้างรหัสการผลิตในปี 1930 โดยรหัสนี้หรือที่เรียกว่ารหัสเฮส์ ถูกแทนที่ด้วยระบบจำแนกประเภทภาพยนตร์โดยสมัครใจในปี 1968 ซึ่งดูแลโดย องค์การบริหารการจัดประเภทภาพยนตร์

เมื่อไม่นานมานี้ สมาคมได้สนับสนุนอุตสาหกรรมภาพยนตร์และโทรทัศน์ โดยมีเป้าหมายในการส่งเสริมการคุ้มครองลิขสิทธิ์ที่มีประสิทธิภาพ ลดการละเมิดลิขสิทธิ์ และขยายการเข้าถึงตลาด ซึ่งการควบคุมการละเมิดลิขสิทธิ์ได้ดำเนินการมานานแล้ว รวมถึงความพยายามล่าสุดในการจำกัดการแบ่งปันผลงานที่มีลิขสิทธิ์ผ่านเครือข่ายการส่งต่อไฟล์แบบเพียร์ทูเพียร์และการสตรีมจากเว็บไซต์ที่ละเมิดลิขสิทธิ์ ประธานและซีอีโอคนปัจจุบันคือชาลส์ ริฟกิน อดีตเอกอัครราชทูตสหรัฐประจำฝรั่งเศส 

## อ้างอิง

## แหล่งข้อมูลอื่น
* 
** 
* MPPDA Digital Archives (1922–1939) 
* Motion Picture Association of America. Production Code Administration records, Margaret Herrick Library, Academy of Motion Picture Arts and Sciences
* Filmnummers: list of PCA (and MPAA) certificate numbers and titles 
* MPPDA - MPAA - The Motion Picture Production Code film numbers to 52000—Includes a downloadable Excel worksheet

หมวดหมู่:องค์การที่ก่อตั้งในปี พ.ศ. 2465
หมวดหมู่:องค์กรภาพยนตร์ในสหรัฐ
สมาคมช่างถ่ายภาพยนตร์อเมริกัน

**สมาคมช่างถ่ายภาพยนตร์อเมริกัน** (**เอเอสซี**) (, ASC) ก่อตั้งขึ้นในฮอลลีวูดปี 1919 เป็นองค์การทางวัฒนธรรม การศึกษา และวิชาชีพที่ไม่ใช่สหภาพแรงงานหรือสมาคมอาชีพ สมาคมจัดตั้งขึ้นเพื่อพัฒนาศาสตร์และศิลป์ของการถ่ายภาพยนตร์และรวบรวมช่างถ่ายภาพยนตร์หลายคนเพื่อแลกเปลี่ยนเทคนิคและแนวคิด และเพื่อสนับสนุนให้ภาพยนตร์เป็นแขนงหนึ่งของศิลปะ ประธานเอเอสซีคนปัจจุบันคือ สตีเฟน ไลต์ฮิลล์

สมาชิกของสมาคมจะใช้ตัวอักษรหลังชื่อว่า "เอเอสซี" โดย โจเซฟ เอช. ออกัส ช่างถ่ายภาพยนตร์เรื่อง *แซนด์* ที่ฉายเมื่อปี 1920 เป็นสมาชิกดั้งเดิมของเอเอสซี และเป็นคนแรกที่มี "เอเอสซี" ต่อจากชื่อของเขาปรากฏบนเครดิตท้ายเรื่อง

เฉพาะช่างถ่ายภาพยนตร์และหัวหน้างานเทคนิคพิเศษเท่านั้นที่สามารถเป็นสมาชิกของเอเอสซีได้ ข้อกำหนดขั้นพื้นฐานของการเป็นสมาชิกคือ ต้องเป็นผู้กำกับภาพอย่างน้อยห้าเรื่องในแปดปีที่ผ่านมา มีชื่อเสียงระดับมืออาชีพ และได้รับการแนะนำจากสมาชิกเอเอสซีสามคนที่ทำงานอยู่หรือเกษียณแล้ว 

## อ้างอิง

## แหล่งข้อมูลอื่น
* 
* American Society of Cinematographers collection (Margaret Herrick Library, Academy of Motion Picture Arts and Sciences)

หมวดหมู่:องค์การที่ก่อตั้งในปี พ.ศ. 2462
หมวดหมู่:องค์กรภาพยนตร์ในสหรัฐ
การเลือกตั้งนายกองค์การบริหารส่วนจังหวัดชัยภูมิ พ.ศ. 2555

**จังหวัดชัยภูมิใน[[การเลือกตั้งนายกองค์การบริหารส่วนจังหวัดในประเทศไทย พ.ศ. 2555]]** เป็นการเลือกตั้งผู้บริหารท้องถิ่นในประเทศไทย เนื่องจากนายสุริยน ภูมิรัตนประภิณ นายกองค์การบริหารส่วนจังหวัด หมดวาระลงเมื่อวันที่ 19 มกราคม พ.ศ. 2555 คณะกรรมการการเลือกตั้ง เปิดรับสมัครนายกองค์การบริหารส่วนจังหวัดชัยภูมิ ระหว่างวันที่ 23 – 27 มกราคม พ.ศ. 2555 และกำหนดให้เลือกตั้งในวันที่ **26 กุมภาพันธ์ พ.ศ. 2555** โดยมีผู้สมัคร 3 คน

## ผู้สมัคร
### หมายเลข 1 [[ปัญญา กล้าแท้]]
อดีตรองประธานสภาองค์กรบริหารส่วนจังหวัดชัยภูมิ ได้รับการสนับสนุนจาก ส.อบจ.บางส่วน นำโดยนายจารุเดช คนสมบูรณ์ บุตรชายสุรวิทย์ คนสมบูรณ์ รัฐมนตรีช่วยว่าการกระทรวงสาธารณสุข และสมาชิกสภาผู้แทนราษฎรเขต 7 พรรคเพื่อไทย
### หมายเลข  2 [[สุริยน ภูมิรัตนประภิณ]]
อดีตนายกองค์การบริหารส่วนจังหวัดชัยภูมิ (พ.ศ. 2551) ได้รับการสนับสนุนจากสกุลสงวนวงศ์ชัย ซึงปัจจุบันสังกัดพรรคประชาธิปัตย์
### หมายเลข 3 [[มนตรี ชาลีเครือ]]
อดีตสมาชิกองค์การบริหารส่วนจังหวัดชัยภูมิเขตอำเภอจัตุรัส น้องชายนายสุชน ชาลีเครือ ที่ปรึกษานายกรัฐมนตรี (นางสาวยิ่งลักษณ์ ชินวัตร) อดีตประธานวุฒิสภา (พ.ศ. 2543) และนางสาวปาริชาติ ชาลีเครือ สมาชิกสภาผู้แทนราษฎรเขต 3 พรรคเพื่อไทย และมีการปราศัยสนับสนุนโดยสมาชิกสภาผู้แทนราษฎรแบบบัญชีรายชื่อพรรคเพื่อไทย อาทิ นายจตุพร พรหมพันธุ์ นายยุรนันท์ ภมรมนตรี รวมทั้งสมาชิกสภาผู้แทนราษฎรจังหวัดชัยภูมิอีก 5 เขต (ยกเว้น เขต 1 และ เขต 7)

## ผลการเลือกตั้ง

## อ้างอิง

ชัยภูมิ
Spirostreptidae

**Spirostreptidae** เป็นวงศ์ของกิ้งกือในอันดับ Spirostreptida มีอยู่ประมาณ 100 สกุล กระจายตัวทางทวีปอเมริกาเหนือและใต้, เมดิเตอเรเนียนตะวันออก, ภาคพื้นทวีปแอฟริกา, มาดากัสกา, และเซเชลส์ มีสกุลดังต่อไปนี้:

**[[Aethiopistreptus]]*
**[[Alloporus]]*
**[[Alogostreptus]]*
**[[Anastreptus]]*
**[[Andineptus]]*
**[[Anethoporus]]*
**[[Archispirostreptus]]*
**[[Attemsostreptus]]*
**[[Aulonopygus]]*
**[[Autostreptus]]*
**[[Bicoxidens]]*
**[[Brasilostreptus]]*
**[[Brevitibius]]*
**[[Bucinogonus]]*
**[[Caicarostreptus]]*
**[[Calathostreptus]]*
**[[Calostreptus]]*
**[[Camaricoproctus]]*
**[[Cearostreptus]]*
**[[Chamberlineptus]]*
**[[Charactopygus]]*
**[[Cladodeptus]]*
**[[Cladostreptus]]*
**[[Cochleostreptus]]*
**[[Cochliogonus]]*
**[[Collostreptus]]*
**[[Conchostreptus]]*
**[[Demangeptus]]*
**[[Diaporus]]*
**[[Dicyclostreptus]]*
**[[Eiphorus]]*
**[[Ellateptus]]*
**[[Epistreptus]]*
**[[Eumekius]]*
**[[Exallostreptus]]*
**[[Exospermastix]]*
**[[Exospermitius]]*
**[[Furcillogonus]]*
**[[Globanus]]*
**[[Gonepityche]]*
**[[Graphidostreptus]]*
**[[Guanabarastreptus]]*
**[[Guanabarostreptus]]*
**[[Guaporeptus]]*
**[[Guviogonus]]*
**[[Guyanostreptus]]*
**[[Gymnostreptus]]*
**[[Haplogonopus]]*
**[[Helicogonus]]*
**[[Helicosolenus]]*
**[[Hemigymnostreptus]]*
**[[Heteropyge]]*
**[[Heterostreptus]]*
**[[Humilistreptus]]*
**[[Involverostreptus]]*
**[[Ischiotrichus]]*
**[[Isophyllostreptus]]*
**[[Isoporostreptus]]*
**[[Kartinikus]]*
**[[Kochliogonopus]]*
**[[Kochliogonus]]*
**[[Krugerostreptus]]*
**[[Lobogonus]]*
**[[Lophogonus]]*
**[[Lophostreptus]]*
**[[Mardonius (genus)|Mardonius]]*
**[[Mayastreptus]]*
**[[Megagymnostreptus]]*
**[[Megaskamma]]*
**[[Metagonocoelius]]*
**[[Metriostreptus]]*
**[[Microtrullius]]*
**[[Minasgonus]]*
**[[Myostreptus]]*
**[[Nanostreptus]]*
**[[Nesostreptus]]*
**[[Obelostreptus]]*
**[[Odontostreptus]]*
**[[Onychostreptus]]*
**[[Ophistreptoides]]*
**[[Ophistreptus]]*
**[[Oreastreptus]]*
**[[Orthogoneptus]]*
**[[Orthoporoides]]*
**[[Orthoporus]]*
**[[Paulistostreptus]]*
**[[Pemptoporus]]*
**[[Perizonopus]]*
**[[Perustreptus]]*
**[[Phallorthus]]*
**[[Plagiotaphrus]]*
**[[Plusioporus]]*
**[[Porostreptus]]*
**[[Pseudogymnostreptus]]*
**[[Pseudotibiozus]]*
**[[Ptenogonostreptus]]*
**[[Ptilostreptus]]*
**[[Rhamphostreptus]]*
**[[Rhapidostreptus]]*
**[[Rhodesiostreptus]]*
**[[Rondostreptus]]*
**[[Rubanostreptus]]*
**[[Rutabulogonus]]*
**[[Sagmatostreptus]]*
**[[Scaphiostreptus]]*
**[[Skytostreptus]]*
**[[Sooretama (millipede)|Sooretama]]*
**[[Sphaeromerus]]*
**[[Spirocyclistus]]*
**[[Spiropoeus]]*
**[[Spirostreptus]]*
**[[Stenostreptus]]*
**[[Streptolus]]*
**[[Synophryostreptus]]*
**[[Telodeinopus]]*
**[[Telomicropus]]*
**[[Termatodiscus]]*
**[[Tibiozus]]*
**[[Tomogonus]]*
**[[Torynopus]]*
**[[Trachystreptus]]*
**[[Triaenostreptus]]*
**[[Trichogonostreptus]]*
**[[Tropitrachelus]]*
**[[Tubostreptus]]*
**[[Urostreptus]]*
**[[Urotropis]]*
**[[Venezueneptus]]*
**[[Vilcastreptus]]*
**[[Zantekius]]*

## อ้างอิง

หมวดหมู่:Spirostreptida
หมวดหมู่:วงศ์ของกิ้งกือ
ชี-ฮัลค์: ทนายสายลุย

**ชี-ฮัลค์: ทนายสายลุย**  () เป็นละครชุดสัญชาติอเมริกันที่สร้างโดยเจสซิกา เกา สำหรับบริการสตรีมมิ่งทางดิสนีย์พลัส โดยอิงจากตัวละครมาร์เวลคอมิกส์ที่มีชื่อเดียวกัน อยู่ในจักรวาลภาพยนตร์มาร์เวล (MCU) โดยมีเนื้อเรื่องต่อเนื่องกับภาพยนตร์ของแฟรนไชส์ ซีรีส์นี้ผลิตโดยมาร์เวลสตูดิโอส์ โดยมีเการับหน้าที่เป็นหัวหน้านักเขียน

แททีอานา มัสลานี แสดงเป็น เจนนิเฟอร์ วอลเตอร์ส / ชี-ฮัลค์ และมี มาร์ก รัฟฟาโล, ทิม รอท, จินเจอร์ กอนซากา และเรเน เอลิเซ โกลด์สเบอร์รี ร่วมแสดงด้วย ซีรีส์นี้ได้รับการประกาศในเดือนสิงหาคม พ.ศ. 2562 โดยเกาได้รับการว่าจ้างในเดือนพฤศจิกายน แคท โคอิโรเข้าร่วมกำกับหลายตอนในเดือนกันยายนปี 2563 และมัสลานีก็ได้รับเลือก เมื่อถึงเดือนธันวาคมรอทและรัฟฟาโลได้เข้าร่วมทีมนักแสดงและ แอนู วาเลีย ก็ได้รับหน้าที่กำกับเช่นกัน การถ่ายทำเริ่มขึ้นในช่วงกลางเดือนเมษายน 2564 ในลอสแอนเจลิสและแอตแลนตา, จอร์เจียและจะดำเนินไปจนถึงเดือนสิงหาคม

*ชี-ฮัลค์: ทนายสายลุย* มีกำหนดฉายในวันที่ 17 สิงหาคม พ.ศ. 2565 และจะมีทั้งหมดเก้าตอน จะเป็นส่วนหนึ่งของระยะที่สี่ของ จักรวาลภาพยนตร์มาร์เวล

## อ้างอิง

## แหล่งข้อมูลอื่น
*  at Marvel.com
* 

หมวดหมู่:รายการโทรทัศน์อเมริกัน
หมวดหมู่:จักรวาลภาพยนตร์มาร์เวล
หมวดหมู่:ผลงานต้นฉบับของดิสนีย์+
เนเวอร์ (เพลงของพรอดิวซ์ 101)

**เนเวอร์** () เป็นเพลงของผู้เข้าแข่งขันในรายการ*[[พรอดิวซ์ 101 (ฤดูกาล 2)|พรอดิวซ์ 101 ฤดูกาลที่ 2]]* เผยแพร่อีกครั้งโดยโดยวอนนาวันซึ่งเป็นกลุ่มที่ชนะของ*พรอดิวซ์ 101 ฤดูกาลที่ 2* ในอัลบั้ม *[[1X1=1 (To Be One)]]*

## รายชื่อเพลง

## ยอดขาย

## ชาร์ต
### ชาร์ตประจำสัปดาห์

### ชาร์ตประจำเดือน

## อ้างอิง

หมวดหมู่:เพลงภาษาเกาหลี
หมวดหมู่:เพลงในปี พ.ศ. 2560
หมวดหมู่:พรอดิวซ์ 101
หมวดหมู่:เพลงของวอนนาวัน
จูเลีย หลุยส์-ไดรฟัส

**จูเลีย สการ์เล็ตต์ เอลิซาเบธ หลุยส์-ไดรฟัส ฮอลล์** (; เกิด 13 มกราคม พ.ศ. 2504) หรือที่รู้จักกันดีในชื่อ **จูเลีย หลุยส์-ไดรฟัส** เป็นนักแสดง นักแสดงตลก นักร้อง และผู้อำนวยการสร้างชาวอเมริกัน เธอมีชื่อเสียงจากผลงานในละครชุดตลกทางโทรทัศน์เรื่อง *[[แซเทอร์เดย์ไนต์ไลฟ์]]* (2525–2528), *[[Seinfeld|ไซน์เฟ็ลด์]]* (2533–2541), *[[The New Adventures of Old Christine|เดอะนิวแอดเวนเจอส์ออฟโอลด์คริสทีน]]* (2549–2553), และ *[[Veep|วีป]]* (2555–2562) เธอเป็นหนึ่งในนักแสดงหญิงที่ได้รับรางวัลและการเสนอชื่อเข้าชิงรางวัลมากที่สุดในประวัติศาสตร์โทรทัศน์ของสหรัฐ เธอได้รับรางวัลเอ็มมีและรางวัลสมาคมนักแสดงภาพยนตร์และโทรทัศน์มากกว่านักแสดงคนอื่น ๆ โดยเสมอกับคลอริส ลีชแมน ในแง่การได้รับรางวัลด้านการแสดงมากที่สุด

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2504
หมวดหมู่:จักรวาลภาพยนตร์มาร์เวล
เบโรนิกา ฟัลกอน

**เบโรนิกา ฟัลกอน** (; เกิด 8 สิงหาคม พ.ศ. 2509) เป็นนักแสดงและนักออกแบบท่าเต้นชาวเม็กซิโก เมื่อพูดถึงบทบาทที่พูดภาษาอังกฤษของเธอ เธอเป็นที่รู้จักกันเป็นอย่างดีจากการแสดงเป็นกามิลา บาร์กัส ในสามฤดูกาลของเรื่อง *[[Queen of the South (TV series)|ควีนออฟเดอะเซาท์]]* และลูเปในเรื่อง *[[Perry Mason (2020 TV series)|เพร์รี เมสัน]]* ซึ่งเอชบีโอนำกลับมาสร้างใหม่ใน พ.ศ. 2563

## อ้างอิง

หมวดหมู่:นักแสดงเม็กซิโก
หมวดหมู่:บุคคลที่เกิดในปี พ.ศ. 2509
หมวดหมู่:จักรวาลภาพยนตร์มาร์เวล
โนอาห์ มิลส์

**โนอาห์ มิลส์** (; เกิด 26 เมษายน พ.ศ. 2526) เป็นนายแบบและนักแสดงชาวแคนาดา เว็บไซต์ Vogue.com จัดอันดับให้เขาเป็นหนึ่งใน 'Top 10 นายแบบตลอดกาล' ในเดือนกันยายน พ.ศ. 2557 เขาสร้างความแข็งแกร่งให้กับตำแหน่งของเขาในฐานะไอคอนแห่งวงการแฟชั่นด้วยส่วนหนึ่งของแคมเปญ Dolce & Gabbana มากมายของเขา มิลส์ยังได้แสดงในโฆษณาของทอมมี ฮิลฟิเกอร์, ไมเคิล คอร์ส และ แก็ปอิงค์ เว็บไซต์ Models.com เรียกเขาว่า "หนึ่งในชื่อที่เป็นที่ต้องการมากที่สุดในอุตสาหกรรม" เขาแสดงในเรื่อง ''เดอะเบรฟ'' รับบท จ่าสิบเอกโจเซฟ "McG" แมคไกวร์ และ ''ดิเอเนอร์มีวิททิน'' รับบทตัวแทนพิเศษเจสัน แบร็กก์

## อ้างอิง

หมวดหมู่:นักแสดงแคนาดา
หมวดหมู่:บุคคลที่เกิดในปี พ.ศ. 2526
หมวดหมู่:จักรวาลภาพยนตร์มาร์เวล
วันมี โมซากู

**วันมี โมซากู** (; เกิด 22 สิงหาคม พ.ศ. 2529 (อายุ 39 ปี) เป็นนักแสดงหญิงชาวอังกฤษที่เกิดในไนจีเรีย เธอเป็นที่รู้จักจากการรับบทจอยในภาพยนตร์ชุดสั้นของบีบีซีทูเรื่อง *[[Moses Jones|โมซิส โจนส์]]* (พ.ศ. 2552) และฮอลลี ลอว์สัน ในภาพยนตร์ชุดเรื่อง *[[Vera (TV series)|วีรา]]* (พ.ศ. 2554–2555) เธอได้รับรางวัลแบฟตาสาขานักแสดงสมทบหญิงยอดเยี่ยมใน พ.ศ. 2560 จากการรับบทกลอเรีย เทย์เลอร์ ในภาพยนตร์โทรทัศน์เรื่อง *[[Damilola, Our Loved Boy|ดามิโลลา เอาเวอร์เลิฟด์บอย]]* (พ.ศ. 2559) ใน พ.ศ. 2562 เธอแสดงในฤดูกาลที่ห้าของภาพยนตร์ชุดทางโทรทัศน์เรื่อง *[[Luther (TV series)|ลูเธอร์]]* ใน พ.ศ. 2563 เธอแสดงเป็นรูบี แบปติสต์ ในเรื่อง *[[Lovecraft Country (TV series)|เลิฟแครฟต์คันทรี]]* ของเอชบีโอ

เธอได้รับการเสนอชื่อเข้าชิงรางวัลแบฟตาสาขานักแสดงนำหญิงยอดเยี่ยมและยังได้รับรางวัลภาพยนตร์อิสระบริติชสาขานักแสดงนำหญิงยอดเยี่ยมใน พ.ศ. 2563 จากการรับบทรีอาลในภาพยนตร์เรื่อง *[[His House|ฮิสเฮาส์]]*

## อ้างอิง

หมวดหมู่:นักแสดงอังกฤษ
หมวดหมู่:บุคคลที่เกิดในปี พ.ศ. 2529
หมวดหมู่:จักรวาลภาพยนตร์มาร์เวล
อลาควอ คอกซ์

**อลาควอ คอกซ์** (; เกิด พ.ศ. 2540) เป็นนักแสดงหญิงชาวอเมริกันพื้นเมือง เธอจะแสดงเป็น มายา โลเปซ / เอโค ในซีรีส์ของดิสนีย์พลัสปี พ.ศ. 2564 เรื่อง*[[ฮอคอาย (ละครชุด)|ฮอคอาย]]* บทบาทที่เธอจะร่วมแสดงในโครงการของจักรวาลภาพยนตร์มาร์เวล ในอนาคตรวมถึงการแสดงเดี่ยวของ *Echo* ที่แยกออกจาก*ฮอคอาย* การเข้าร่วมของเธอนับเป็นตัวละครหูหนวกตัวที่สองที่รับบทโดยนักแสดงหูหนวกใน MCU 

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2540
หมวดหมู่:จักรวาลภาพยนตร์มาร์เวล
เรเน เอลิเซ โกลด์สเบอร์รี

**เรเน เอลิเซ โกลด์สเบอร์รี** (; เกิด 2 มกราคม พ.ศ. 2514) เป็นนักแสดง} นักร้อง และนักแต่งเพลงชาวอเมริกัน เป็นที่รู้จักจากการรับบท แองเจลิกา ชูย์เลอร์ในละครเพลงบรอดเวย์เรื่อง*[[Hamilton (musical)|แฮมิลตัน]]* ซึ่งเธอได้รับรางวัลโทนี่อวอร์ดสาขานักแสดงนำหญิงยอดเยี่ยมในละครเพลงในปี พ.ศ. 2559 ผลงานบรอดเวย์อื่น ๆ ของเธอ ได้แก่ Nettie Harris ในบรอดเวย์ต้นฉบับเรื่อง *[[The Color Purple (musical)|เดอะคัลเลอร์เพอร์เพิล]]* และ Mimi Marquez ในเรื่อง *[[Rent (musical)|เรนท์]]* เธอแสดงบทบาททางโทรทัศน์ได้แก่ เจนีวา ไพน์ ในเรื่อง *[[ศรีภริยา]]*, และ อีวาเจไลน์วิลเลียมสัน ในเรื่อง *[[One Life to Live|วันไลฟ์ทูลีฟ]]* ซึ่งเธอได้รับการเสนอชื่อเข้าชิงรางวัล Daytime Emmy Award สองครั้งในสาขานักแสดงสมทบหญิงยอดเยี่ยมในละครดราม่า

## อ้างอิง

หมวดหมู่:นักแสดงอเมริกัน
หมวดหมู่:บุคคลที่เกิดในปี พ.ศ. 2514
หมวดหมู่:จักรวาลภาพยนตร์มาร์เวล
วัดลุ่มคงคาราม

**วัดลุ่มคงคาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 3 บ้านวัดลุ่ม ตำบลบางกรวย อำเภอบางกรวย จังหวัดนนทบุรี มีที่ดินตั้งวัดเนื้อที่ 16 ไร่ 2 งาน 75 ตารางวา และมีที่ธรณีสงฆ์จำนวน 1 แปลง เนื้อที่ 3 ไร่ 3 งาน 40 ตารางวา

วัดลุ่มคงคารามสร้างขึ้นเมื่อวันที่ 4 เมษายน พ.ศ. 2124 ในสมัยอยุธยา โดยใช้ชื่อวัดตามภูมิประเทศที่ตั้งวัดที่เป็นที่ลุ่มอยู่ริมแม่น้ำเจ้าพระยา วัดได้รับพระราชทานวิสุงคามสีมาเมื่อวันที่ 4 เมษายน พ.ศ. 2130 เขตวิสุงคามสีมากว้าง 14.12 เมตร ยาว 24.23 เมตร ด้านการศึกษา วัดได้เปิดสอนพระปริยัติธรรมตั้งแต่ พ.ศ. 2523 และให้ทางราชการสร้างโรงเรียนในที่ดินของวัด

อาคารและเสนาสนะสำคัญได้แก่ อุโบสถ ลักษณะทรงไทย วิหารซึ่งภายในประดิษฐาน *พระสีหไสยาสน์* กุฏิสงฆ์ สร้างเมื่อ พ.ศ. 2514 เป็นอาคารไม้ทรงไทย ศาลาการเปรียญ สร้างเมื่อ พ.ศ. 2501 เจดีย์ 3 องค์ ปรางค์ 1 องค์ และวิหารหลวงพ่อดำ

## รายนามเจ้าอาวาส
* พระครูนนทกิจสุนทร (พิน อภินนฺโท)
* พระมหาสวัสดิ์ โสตฺถิโก
* พระอธิการผิน อิสฺสโร
* พระครูสังฆรักษ์ เชียงใหม่ อรุโณ

## อ้างอิง

ลุ่มคงคาราม
หมวดหมู่:สิ่งก่อสร้างริมแม่น้ำเจ้าพระยา
มัสยิดชฺวีฟู่

**มัสยิดชฺวีฟู่** () เป็นมัสยิดในเมืองชฺวีฟู่ มณฑลชานตง ประเทศจีน

## อ้างอิง

หมวดหมู่:สิ่งก่อสร้างในมณฑลชานตง
ชฺวีฟู่
วัดสลักใต้

**วัดสลักใต้** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยา ในหมู่ที่ 3 บ้านท่าน้ำนนท์ ตำบลบางศรีเมือง อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 11 ไร่ 2 งาน 45 ตารางวา พระมหาบุญส่ง จนฺทสโร เป็นเจ้าอาวาสในปัจจุบัน

วัดสลักใต้สร้างขึ้นเมื่อประมาณ พ.ศ. 2443 ไม่ทราบนามและประวัติผู้สร้าง ได้รับพระราชทานวิสุงคามสีมาเมื่อวันที่ 17 กันยายน พ.ศ. 2519 เขตวิสุงคามสีมากว้าง 22 เมตร ยาว 55 เมตร และประกอบพิธีผูกพัทธสีมาเมื่อวันที่ 17 กุมภาพันธ์ พ.ศ. 2523 ด้านการศึกษา ทางวัดจัดให้มีการสอนพระปริยัติธรรมมาตั้งแต่ พ.ศ. 2513

อาคารและเสนาสนะสำคัญได้แก่ อุโบสถ สร้างเมื่อ พ.ศ. 2519 ลักษณะทรงไทย กุฏิสงฆ์ มีทั้งที่เป็นอาคารคอนกรีตและอาคารไม้ ชั้นเดียวและ 2 ชั้น หอสวดมนต์ สร้างเมื่อ พ.ศ. 2520 เป็นอาคารทรงไทย 2 ชั้น และศาลาการเปรียญ เป็นอาคารคอนกรีตทรงไทย 2 ชั้น ปูชนียวัตถุสำคัญได้แก่พระประธานประจำอุโบสถ

## อ้างอิง

สลักใต้
วัดเกาะใหญ่ (จังหวัดสมุทรสงคราม)

**วัดเกาะใหญ่** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำแม่กลองและคลองบางน้อย ในตำบลกระดังงา อำเภอบางคนที จังหวัดสมุทรสงคราม

วัดเกาะใหญ่สร้างเมื่อ พ.ศ. 2285 ไม่ทราบว่าใครเป็นผู้สร้าง ได้รับการบูรณปฏิสังขรณ์มาโดยตลอดโดยเจ้าอาวาสทุกรูปที่รับทอดต่อ ๆ กันมาทั้งสร้างใหม่และบูรณปฏิสังขรณ์ โดยเฉพาะในสมัยพระครูเลี้ยง จนทโชโต ท่านได้ปฏิสังขรณ์และสร้างถาวรวัตถุต่าง ๆ เช่น อุโบสถ หอสวดมนต์ ศาลาการเปรียญ หอฉัน หอระฆัง โรงเรียนหัตถกรรม โรงเรียนประถมศึกษา ศาลาท่าน้ำ ตลอดจนถนนคอนกรีต วัดเกาะใหญ่ได้รับพระราชทานวิสุงคามสีมา เมื่อ พ.ศ. 2325 

อาคารเสนาสนะที่สำคัญ ได้แก่ อุโบสถ ภายในประดิษฐานพระประธานปางสมาธิ พร้อมด้วยพระอัครสาวกทั้งสองคือ พระโมคคัลลานะและพระสารีบุตร แกะสลักจากศิลาแดงของโบราณคู่มากับวัด ประตูด้านหน้าอุโบสถ 3 ประตูด้านหลัง 2 ประตู ทำด้วยไม้สัก เจดีย์ทรงแปลกตาอยู่ 4 มุมของอุโบสถ และหอระฆังโบราณ ปฏิสังขรณ์ใหม่หลังคา 2 ชั้นประดับกระจกสี

## อ้างอิง

เกาะใหญ่
วัดศีรษะทอง (จังหวัดนครปฐม)

**วัดศีรษะทอง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลศีรษะทอง อำเภอนครชัยศรี จังหวัดนครปฐม

วัดศีรษะทองสร้างขึ้นสมัยกรุงรัตนโกสินทร์ตอนต้น เมื่อ พ.ศ. 2358 แต่เดิมบริเวณวัดเป็นป่ารกร้างไร้ผู้คนอาศัยเพราะอยู่ห่างจากแหล่งน้ำ จนในสมัยพระบาทสมเด็จพระพุทธยอดฟ้าจุฬาโลกมหาราช ได้มีชาวลาวจากเวียงจันทน์อพยพมาตั้งถิ่นฐาน มีการถางป่าสร้างชุมชนขึ้น แล้วจึงสร้างวัดและได้ขุดพบเศียรพระพุทธรูปทองจมดินอยู่ จึงตั้งชื่อว่า **วัดหัวทอง** มีเจ้าอาวาสรูปแรกคือ หลวงปู่ไต เป็นชาวลาวที่มาจากเวียงจันทน์ จากวัดเล็ก ๆ กลายมาเป็นวัดใหญ่ สืบทอดเจ้าอาวาสมาอีก 6 รุ่นจนมาถึง สมัยหลวงปู่น้อย นาวารัตน์ ซึ่งได้สร้างความเจริญรุ่งเรืองให้แก่วัดและหมู่บ้านเป็นอย่างมาก ต่อมาทางการได้ขุดคลองเจดีย์บูชา แยกจากแม่น้ำนครชัยศรี ไปยังองค์พระปฐมเจดีย์เพื่อสะดวกในการเสด็จพระราชดำเนินไปนมัสการองค์พระปฐมเจดีย์ คลองนี้ผ่านพื้นที่ทางตอนใต้ของวัดหัวทองและหมู่บ้าน ชาวบ้านจึงอพยพมาอยู่ใกล้คลองเจดีย์​บูชาเพราะสะดวกในการคมนาคม วัดนี้จึงย้ายจากที่เดิมมาอยู่ใกล้คลองเจดีย์บูชาและเปลี่ยนชื่อเป็น "วัดศีรษะทอง" วัดได้รับพระราชทานวิสุงคามสีมาเมื่อ พ.ศ. 2503

วัดนี้มีการศึกษาเกี่ยวกับเรื่องราวของดาราศาสตร์ โหราศาสตร์ และสมุนไพรมาตั้งแต่อดีต และสิ่งศักดิ์สิทธิ์ที่โด่งดัง คือ พระราหู ซึ่งทางเจ้าอาวาส หลวงปู่น้อย นาวารัตน์ ท่านเป็นพระที่ฟื้นฟูเรื่องพระราหูขึ้นมา โดยวัดศีรษะทองได้จัดสร้างพระราหูขนาดใหญ่ไว้ให้ประชาชนได้มาสักการบูชาตามความเชื่อ

## อ้างอิง

ศีรษะทอง
ภิมุข อังกินันทน์

**ภิมุข อังกินันทน์** (9 กันยายน พ.ศ. 2468 - 11 สิงหาคม พ.ศ. 2554) อดีตสมาชิกสภาผู้แทนราษฎรจังหวัดเพชรบุรี 4 สมัย

## ประวัติ
ภิมุข อังกินันทน์ เกิดเมื่อวันที่ 9 กันยายน พ.ศ. 2468 เป็นบุตรชายของนายทองพูน อังกินันทน์ และ นางประมูล อังกินันทน์ และเป็นลูกพี่ลูกน้องของนายปิยะ อังกินันทน์ และ นายยุทธ อังกินันทน์ สำเร็จการศึกษาจาก โรงเรียนอรุณประดิษฐ, โรงเรียนอำนวยศิลป์ และ โรงเรียนวิศวกรรมรถไฟ

ภิมุข สมรสกับนางนันทวัน อังกินันทน์ (สกุลเดิม : แซ่เจ็ง) มีบุตร-ธิดา 4 คน คือ นายภานุมาศ อังกินันทน์, นายภควันต์ อังกินันทน์ (เสียชีวิตแล้ว) ผศ.ดร. ภาวนา อังกินันทน์ และนายอภินันทน์ อังกินันทน์

ภิมุข เสียชีวิตด้วยโรคหัวใจหลอดเลือดตีบ เมื่อวันที่ 11 สิงหาคม พ.ศ. 2554 สิริอายุรวม 85 ปี

## การทำงาน
ภิมุข เริ่มทำงานรับราชการเป็นนายสถานีในกรมการรถไฟแห่งประเทศไทย ในหลายพื้นที่ จากนั้นได้ลาออกมาทำงานเป็นผู้จัดการ บริษัท อาคเนย์ประกันชีวิต จำกัด รวมไปถึงประกอบอาชีพเป็นรับเหมาขนแร่ ในเหมืองแร่แห่งหนึ่ง ที่อำเภอบ้านลาด  

## งานการเมือง
ภิมุข เข้าสู่วงการการเมือง ด้วยการเป็นสมาชิกสภาเทศบาลเมืองเพชรบุรี ใน พ.ศ. 2510 จากนั้นได้รับการแต่งตั้ง เป็นเทศมนตรีเมืองเพชรบุรี ใน พ.ศ. 2516 ถึง พ.ศ. 2517 ก่อนที่จะถูกชักชวนจากนายปิยะ ให้ลงสมัครรับเลือกตั้งเป็นสมาชิกสภาผู้แทนราษฎรจังหวัดเพชรบุรี ซึ่งได้รับเลือกตั้งเป็นครั้งแรก ใน พ.ศ. 2518 สังกัดพรรคชาติไทย และได้รับเลือกเรื่อยมาจนถึง พ.ศ. 2531 รวม 4 สมัย 

ภิมุข วางมือทางการเมือง หลังจากที่ไม่ได้รับเลือกตั้งในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535 และปัญหาสุขภาพ

### สมาชิกสภาผู้แทนราษฎร
ภิมุข อังกินันทน์ ได้รับการเลือกตั้งเป็นสมาชิกสภาผู้แทนราษฎรทั้งหมด 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2518 จังหวัดเพชรบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2526 จังหวัดเพชรบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2529 จังหวัดเพชรบุรี สังกัดพรรคชาติไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2531 จังหวัดเพชรบุรี สังกัดพรรคชาติไทย

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองสุราษฎร์ธานี
หมวดหมู่:สกุลอังกินันทน์
หมวดหมู่:นักการเมืองไทย
หมวดหมู่:สมาชิกสภาผู้แทนราษฎรจังหวัดเพชรบุรี
หมวดหมู่:นักการเมืองพรรคชาติไทย
หมวดหมู่:บุคคลจากโรงเรียนพรหมานุสรณ์จังหวัดเพชรบุรี
หมวดหมู่:บุคคลจากโรงเรียนอำนวยศิลป์
หมวดหมู่:ผู้ได้รับเครื่องราชอิสริยาภรณ์ ท.ช.
หมวดหมู่:ผู้ได้รับเครื่องราชอิสริยาภรณ์ ท.ม.
เรือกู้ภัยเรือดำน้ำ

[250px|thumb|เรือกู้ภัยเรือดำน้ำ [ยูเอสเอส พิเจียน (ASR-21)|ยูเอสเอส ''พิเจียน'']]
thumb|250px|''ชิโยดะ'' (ซ้าย) และ''ชิฮายะ'' (ขวา) ของกองกำลังป้องกันตนเองทางทะเลญี่ปุ่น
[250px|thumb|เรือกู้ภัยเรือดำน้ำ [เรืออิตาลีอันเตโอ (A 5309)|''อันเตโอ'' (A 5309)]]
[250px|thumb|[เรือหลวงเบียโลส (A214) ของกองทัพเรือสวีเดน]]

**เรือกู้ภัยเรือดำน้ำ** () ทำหน้าที่เป็นเรือสนับสนุนผิวน้ำสำหรับการกู้ภัยเรือดำน้ำและปฏิบัติการกู้เรือทะเลลึก ซึ่งวิธีการที่ใช้ ได้แก่ ห้องกู้ภัยแมคแคน, ยานกู้ภัยน้ำลึก (DSRV) และปฏิบัติการดำน้ำลึก

## เรือกู้ภัยเรือดำน้ำที่ประจำการอยู่

### ราชนาวีออสเตรเลีย ([[ดีเอ็มเอส แมริไทม์]])
* *[[เอ็มวี เบแซนต์|เบแซนต์]]*
* *[[เอ็มวี สโตเกอร์|สโตเกอร์]]*

### กองทัพเรือบราซิล
* *เอ็นเอสเอส กิลโฮเบล* (K12)

### กองทัพเรือจีน
* ชั้น*[[เรือพี่เลี้ยงชั้นต้าเจียง|ต้าเจียง]]*

### กองทัพเรืออิตาลี
* *[[เรืออิตาลีอันเตโอ (A 5309)]]*

### กองกำลังป้องกันตนเองทางทะเลญี่ปุ่น
* *[[เจดีเอส ชิฮายะ|ชิฮายะ]]* (ASR-401)
* *[[เจดีเอส ฟูชิมิ|ฟูชิมิ]]* (ASR-402)
* *[[เจเอส ชิฮายะ|ชิฮายะ]]* (ASR-403)
* *[[เจเอส ชิโยดะ (1983)|ชิโยดะ]]* (AS-405)

### ราชนาวีมาเลเซีย
* เอ็มวี ''เมกาบักตี''

### กองทัพเรือสิงคโปร์
* เอ็มวี สวิฟต์เรสคิว

### กองทัพเรือเกาหลีใต้
* อาร์โอเคเอส ''ช็องแฮจิน'' (ASR 21)

### ราชนาวีสวีเดน
* เรือหลวง''เบียโลส'' (A214)

### กองทัพเรือตุรกี
* ทีซีจี ''อาเลมดาร์'' (A-582)

### กองทัพเรือสหรัฐ
* มิสติก

### กองทัพเรือประชาชนเวียดนาม
* *เยตเกียว* (927)

## อ้างอิง

กู้ภัยเรือดำน้ำ
หมวดหมู่:เรือช่วยรบ
วัดศรีเขตนันทาราม

**วัดศรีเขตนันทาราม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านหนองกล่ำ ตำบลคลองข่อย อำเภอปากเกร็ด จังหวัดนนทบุรี มีที่ดินตั้งวัดเนื้อที่ 19 ไร่ 17 ตารางวา และมีที่ธรณีสงฆ์จำนวน 2 แปลง เนื้อที่ 52 ไร่ 1 งาน

เมื่อประมาณ พ.ศ. 2435–2445 ชาวบ้านได้เข้ามาหักร้างถางพงที่ป่าบริเวณลำโพเพื่อใช้พื้นที่ทำนา เมื่อมีชุมชนเกิดขึ้นจึงได้สร้างวัดขึ้นมาเมื่อวันที่ 21 พฤศจิกายน พ.ศ. 2440 โดยนายหุ่นและนางจันทร์บริจาคที่ดิน ส่วนญาติและชาวบ้านช่วยกันก่อสร้าง ในครั้งแรกใช้ชื่อว่า **วัดหนองกล่ำ** หรือ **วัดสุดสาคร** แต่ชาวบ้านนิยมเรียกว่า **วัดกล่ำ** เนื่องจากพื้นที่บริเวณนี้เป็นหนองน้ำ มีชาวบ้านไปปักกล่ำเพื่อจับปลาซึ่งมีอยู่อุดมสมบูรณ์ ต่อมาเปลี่ยนชื่อเป็น "วัดศรีเขตนันทาราม" เมื่อวันที่ 17 มกราคม พ.ศ. 2499 และได้รับพระราชทานวิสุงคามสีมาเมื่อ พ.ศ. 2550 

อาคารเสนาสนะสำคัญได้แก่ อุโบสถ สร้างเมื่อ พ.ศ. 2497 เป็นอาคารคอนกรีตเสริมเหล็ก ศาลาการเปรียญ สร้างเมื่อ พ.ศ. 2518 เป็นอาคารคอนกรีตเสริมเหล็กทรงไทย 2 ชั้น หอสวดมนต์ สร้างเมื่อ พ.ศ. 2530 เป็นอาคารคอนกรีตเสริมเหล็ก กุฏิสงฆ์ เป็นอาคารไม้ อาคารครึ่งตึกครึ่งไม้ และอาคารคอนกรีตเสริมเหล็ก วิหาร สร้างเมื่อ พ.ศ. 2547 เป็นอาคารคอนกรีตเสริมเหล็ก และศาลาบำเพ็ญกุศล สร้างด้วยคอนกรีตเสริมเหล็ก ส่วนปูชนียวัตถุมีพระประธานประจำอุโบสถปางมารวิชัย พระประธานประจำศาลาการเปรียญ สร้างเมื่อ พ.ศ. 2529 และพระพุทธรูปประจำหอสวดมนต์ 1 องค์ ประทับนั่ง หน้าตักกว้าง 25 นิ้ว สูง 35 นิ้ว

## รายนามเจ้าอาวาส
* พระอธิการจ้อย
* พระอธิการอิ่ม
* พระอธิการนิล
* พระอธิการบุตร์
* พระอธิการชัชวาล
* พระอธิการยอด
* พระครูสิรินนทเขต
* พระครูพินิจธรรมปรีชา (ละเอียด เขมาภิรโต)

## อ้างอิง

ศรีเขตนันทาราม
วัดบัวแก้วเกษร

**วัดบัวแก้วเกษร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลระแหง อำเภอลาดหลุมแก้ว จังหวัดปทุมธานี มีพื้นที่ประมาณ 59 ไร่

วัดบัวแก้วเกษรได้ก่อตั้งเป็นสำนักสงฆ์ เมื่อ พ.ศ. 2444 โดนนายอ่อง การเกษ เป็นผู้มอบที่ดินเป็นกรรมสิทธิ์อุทิศให้สร้างวัดครั้งแรก และใช้ชื่อว่า **วัดสำราญสาลี** ต่อมาในสมัยพระอธิการตุ๊ดเป็นเจ้าอาวาส ท่านได้ขออนุญาตเปลี่ยนชื่อวัดใหม่ชื่อ **วัดระแหง** เพื่อให้สอดคล้องกับที่อยู่ของตำบลระแหง ต่อมาในสมัยเจ้าอธิการปลื้ม เจ้าคณะตำบลระแหง ได้ขออนุญาตเปลี่ยนชื่อวัดใหม่ เมื่อปี พ.ศ. 2481 เป็น "วัดบัวแก้วเกสร" โดยคำว่า "บัว" หมายถึง จังหวัดปทุมธานี คำว่า "แก้ว" หมายถึง อำเภอลาดหลุมแก้ว คำว่า "เกษร" หมายถึง นามสกุลของผู้อุทิศที่ดิน และผู้เริ่มสร้างวัดคนแรก คือ นายอ่อง การเกษ โดยเพิ่มตัว "ร" ท้ายเกษเป็น "เกษร" เพื่อให้สอดคล้องกับคำว่า "บัว" เมื่อรวมแล้วหมายถึง "เกสรดอกบัว" 

วัดบัวแก้วเกษรได้รับพระราชทานวิสุงคามสีมาเมื่อประมาณ พ.ศ. 2464 กว้าง 11.30 เมตร ยาว 24.70 เมตร ได้ดำเนินการผูกพัทธสีมาเมื่อ พ.ศ. 2488

อุโบสถและมณฑปเป็นศิลปกรรมเป็นแบบสมัยกรุงรัตนโกสินทร์ ปูชนียวัตถุที่สำคัญ คือ *หลวงพ่อดำ* สร้างขึ้นในสมัยใดไม่ปรากฏหลักฐาน แต่เดิมนั้นประดิษฐานอยู่ที่วัดกลางบางซื่อ จังหวัดนนทบุรี ได้ย้ายมาประดิษฐานที่วัดบัวแก้วเกษรในสมัยท่านพระครูปราโมทย์ศีลขันธ์

## อ้างอิง

หมวดหมู่:โบราณสถานในจังหวัดปทุมธานี
บัวแก้วเกษร
บัวแก้วเกษร
ยูลีอุส มัจจี

**ยูลีอุส มิชชาเอล โยฮันเนิส มัจจี** (; 9 ตุลาคม ค.ศ. 1846 – 19 ตุลาคม ค.ศ. 1912) เป็นผู้ประกอบการชาวสวิสเชื้อสายอิตาลี เขาเป็นผู้คิดค้นซุปกึ่งสำเร็จรูปและซอสแม็กกี้ และเป็นที่รู้จักกันดีจากการก่อตั้งบริษัทแม็กกี้ซึ่งรวมเข้ากับเนสท์เล่ใน ค.ศ. 1947

## อ้างอิง

หมวดหมู่:บุคคลที่เกิดในปี พ.ศ. 2389
หมวดหมู่:บุคคลที่เสียชีวิตในปี พ.ศ. 2455
หมวดหมู่:นักธุรกิจชาวสวิส
หมวดหมู่:ชาวสวิสเชื้อสายอิตาลี
หมวดหมู่:บุคคลจากเฟราเอินเฟ็ลท์
วันระลึกการฆ่าล้างเผ่าพันธุ์ชาวอาร์มีเนีย

**วันระลึกการฆ่าล้างเผ่าพันธุ์ชาวอาร์มีเนีย** ( *Mets Yegherrni zoheri hishataki or*) เป็นวันหยุดทางการในประเทศอาร์มีเนียและสาธารณรัฐอาร์ทซัค และในบรรดาชาวอาร์มีเนียพลัดถิ่นเป็นประจำทุกปีในวันที่ 24 เมษายน เพื่อระลึกถึงเหยื่อจากการฆ่าล้างเผ่าพันธุ์ชาวอาร์มีเนียในปี 1915 ที่ก่อการต่อชาวอาร์มีเนียราว 1.5 ล้านคนโดยชาวออตโตมัน ทุก ๆ ปีในเยเรวาน เมืองหลวงของอาร์มีเนีย  ผู้คนจำนวนมากเดินทางไปยังอนุสรณ์สถานจิตแซร์นาการ์แบร์ตเพื่อวางดอกไม้ไว้อาลัยต่อหน้าไฟนิรันดร์ภายในอนุสรณ์สถาน

## อ้างอิง

## แหล่งข้อมูลอื่น

* The Official Armenian Genocide Centennial Website
กาเอร์อี นังกาลา (402)

[thumb|280px|กาเอร์อี ''นังกาลา'' (402) ใน[ทะเลชวาเมื่อ พ.ศ. 2558]]
**กาเอร์อี ''นังกาลา'' (402)** (อินโดนีเซีย: KRI *Nanggala* (402)) เป็นเรือดำน้ำโจมตีพลังงานดีเซลไฟฟ้าของกองทัพเรืออินโดนีเซีย และเป็นหนึ่งในเรือดำน้ำชั้น ''จักรา'' (แบบ 209) สองลำ รัฐบาลอินโดนีเซียสั่งต่อเรือลำนี้ใน พ.ศ. 2520 โดยเป็นส่วนหนึ่งของเงินกู้ 625 ล้านดอลลาร์จากรัฐบาลเยอรมนีตะวันตก ต่อเสร็จและเริ่มใช้งานใน พ.ศ. 2524 เรือได้เข้าร่วมในปฏิบัติการรวบรวมข่าวกรองหลายปฏิบัติการเช่นในมหาสมุทรอินเดีย, ติมอร์-เลสเต และอำเภอนูนูกัน จังหวัดกาลีมันตันเหนือ นอกจากนี้ยังได้เข้าร่วมการฝึกซ้อมทางทะเลต่าง ๆ เช่น การฝึกความร่วมมือและความพร้อมทางเรือ (การฝึกปฏิบัติการร่วมทางทะเล) การฝึกลาดตระเวนร่วมกับเรือดำน้ำ ยูเอสเอส ''โอคลาโฮมาซิตี'' เป็นต้น เรือได้รับการปรับปรุงสภาพ 2 ครั้ง ครั้งแรกใน พ.ศ. 2532 และอีกครั้งใน พ.ศ. 2555 ในการปรับปรุงครั้งหลังได้มีการเปลี่ยนแปลงโครงสร้างเรือและยุทโธปกรณ์ที่สำคัญบางส่วน

กาเอร์อี *นังกาลา* (402) ถูกประกาศว่าสูญหายเมื่อวันที่ 21 เมษายน พ.ศ. 2564 หลังจากขาดการติดต่อกับเจ้าหน้าที่ผิวน้ำไม่นาน โดยเรืออยู่ระหว่างการฝึกซ้อมตอร์ปิโดในทะเลบาหลี ห่างจากเกาะบาหลีไปทางทิศเหนือประมาณ 95 กิโลเมตร (51 ไมล์ทะเล) และได้ซ้อมยิงตอร์ปิโดจริงลูกหนึ่งก่อนที่จะขาดการติดต่อไป หลังเกิดเหตุการณ์ดังกล่าวได้มีการส่งเรือทั้งในประเทศและจากต่างประเทศหลายลำไปค้นหาเรือลำนี้

เมื่อวันที่ 24 เมษายน พ.ศ. 2564 ทีมค้นหาเรือดำน้ำพบเศษชิ้นส่วนของกาเอร์อี *นังกาลา* (402) ลอยอยู่ในทะเล และกองทัพเรืออินโดนีเซียประกาศว่าเรือลำดังกล่าวได้จมลงสู่ใต้ทะเล ยูโด มาร์โกโน เสนาธิการทหารเรืออินโดนีเซียรายงานว่า อุปกรณ์สแกนตรวจพบว่าเรือจมอยู่ที่ระดับความลึกประมาณ 850 เมตร (2,800 ฟุต) คาดกันว่าลูกเรือทั้งหมด 53 คนคงเสียชีวิตแล้ว นับเป็นการสูญเสียชีวิตในเรือดำน้ำครั้งใหญ่ที่สุดเท่าที่มีการรายงานนับตั้งแต่เหตุการณ์เรือดำน้ำ *[[ฉางเฉิง 361]]* ของจีนขัดข้องเมื่อเดือนเมษายน พ.ศ. 2546 

## อ้างอิง

หมวดหมู่:เรือดำน้ำชั้นจักรา
หมวดหมู่:เรือดำน้ำแบบ 209
หมวดหมู่:เรือดำน้ำ
หมวดหมู่:เรือดำน้ำอินโดนีเซีย
หมวดหมู่:เรือดำน้ำของกองทัพเรืออินโดนีเซีย
หมวดหมู่:เรือในสังกัดกองทัพเรืออินโดนีเซีย
หมวดหมู่:เรือดำน้ำที่สูญหาย
หมวดหมู่:เรือที่ต่อในเยอรมนี
หมวดหมู่:เรือที่ต่อในคีล
หมวดหมู่:อุบัติเหตุทางทะเลใน พ.ศ. 2564
ทางหลวงแผ่นดินหมายเลข 1301

**ทางหลวงแผ่นดินหมายเลข 1301** (สายหนองขนาก - วังโป่ง) เป็นทางหลวงแผ่นดินขนาด 2 ช่องจราจรไป-กลับ เชื่อมต่อการจราจรระหว่างอำเภอทับคล้อ จังหวัดพิจิตร และอำเภอวังโป่ง จังหวัดเพชรบูรณ์ ระยะทางตลอดสายทั้งสิ้น 23.973 กิโลเมตร

## รายชื่อทางแยก

## อ้างอิง

## แหล่งข้อมูลอื่น
* ระบบสารสนเทศโครงข่ายทางหลวง 

1301
4-1301
1301
1301
ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน

***ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน*** () เป็นซีรีส์ไลต์โนเวลญี่ปุ่น เขียนโดยซัปปง วาดภาพประกอบโดยยาสุโมะ เริ่มเผยแพร่ออนไลน์ในเดือนตุลาคม พ.ศ. 2560 ทางเว็บไซต์นิยายออนไลน์โดยผู้ใช้ โชเซตสึกะ นิ นาโร ภายหลังสำนักพิมพ์คาโดกาวะ โชเตงได้รับลิขสิทธิ์ตีพิมพ์เป็นหนังสือในเครือคาโดกาวะสนีกเกอร์บุงโกะตั้งแต่เดือนมิถุนายน พ.ศ. 2561 ปัจจุบันวางจำหน่ายถึงเล่มที่ 13 ได้รับการดัดแปลงเป็นมังงะวาดภาพโดยมาซาฮิโระ อิเกโนะ ตีพิมพ์ในนิตยสาร*[[โชเน็งเอชรายเดือน]]* นิตยสารการ์ตูนแนว*[[โชเน็ง]]*ของสำนัพิมพ์คาโดกาวะ โชเตงตั้งแต่เดือนพฤษภาคม พ.ศ. 2561 ได้รับการรวบรวมตีพิมพ์เป็นหนังสือการ์ตูนรวมเล่ม (*[[ทังโกบง]]*) ถึงเล่มที่ 12 ได้รับการดัดแปลงเป็นซีรีส์อนิเมะโทรทัศน์โดยสตูดิโอ Wolfsbane และ Studio Flad ออกอากาศตั้งแต่เดือนตุลาคม - ธันวาคม พ.ศ. 2564 ฤดูกาลที่ 2 โดย Studio Flad ออกอากาศตั้งแต่เดือนมกราคมถึงมีนาคม พ.ศ. 2567

## ตัวละคร
;
: (Drama CD), เรียวตะ สึซึกิ (anime) 

;
: (Drama CD), คานง ทากาโอะ (anime) 

;
: (Drama CD), นาโอมิ โอโซระ (anime) 

;
: 

;
: 

;
: 

;
: 

;
: 

;
: 

;
: 

;
: 

;
: 

;
: 

;
: 

;
: 

;
: 

;
: 

## รูปแบบต่าง ๆ
### ไลต์โนเวล

### มังงะ

#### มังงะภาคแยก

### อนิเมะ
ได้มีการประกาศดัดแปลง*ผมโดนกลุ่มผู้กล้าขับไสเลยต้องไปสโลว์ไลฟ์ที่ชายแดน*เป็นซีรีส์อนิเมะโทรทัศน์เมื่อวันที่ 17 พฤศจิกายน พ.ศ. 2563 ซีรีส์อนิเมะสร้างโดยสตูดิโอ Wolfsbane และ Studio Flad กำกับโดยมาโกโตะ โฮชิโนะ เขียนบทโดยเมงูมิ ชิมิซุ และออกแบบตัวละครโดยรูมิโกะ วาตานาเบะ เดิมมีกำหนดออกอากาศในเดือนกรกฎาคม พ.ศ. 2564 แต่เลื่อนไปเป็นวันที่ 6 ตุลาคม พ.ศ. 2564 เนื่องด้วย "สถานการณ์หลายประการ" ยูอิ นิชิโนะจะร้องเพลงเปิดชื่อเพลงว่า "Iki o Sū Koko de Sū Ikiteku" ส่วน JYOCHO จะร้องเพลงปิดชื่อเพลงว่า "All the Same"

ฤดูกาลที่ 2 ประกาศเมื่อวันที่ 31 ตุลาคม พ.ศ.2564 กำกับโดย Satoshi Takafuji โดยมี Makoto Hoshino ดำรงตำแหน่งหัวหน้าผู้กำกับ และ Studio Flad กลับมาเป็นสตูดิโอผลิต ฤดูกาลที่ 2 ออกอากาศตั้งแต่วันที่ 7 มกราคมถึง 24 มีนาคม พ.ศ. 2567 เพลงเปิดคือ "routine life" ขับร้องโดย ยุย นิชิโอะ อีกครั้ง ในขณะที่เพลงปิดคือ "Michibiki, Sasagete" (導き、捧げて, "Guide and Devote") ร้องโดย JYOCHO อีกครั้ง

## หมายเหตุ

## อ้างอิง

## แหล่งข้อมูลอื่น
* นิยายออนไลน์ ที่ โชเซตสึกะ นิ นาโร 
* เว็บไซต์ทางการของไลต์โนเวล  
* เว็บไซต์ทางการของมังงะ 
* เว็บไซต์ทางการของอนิเมะ  
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2561
หมวดหมู่:มังงะที่ตีพิมพ์ในปี พ.ศ. 2561
หมวดหมู่:อนิเมะที่ออกฉายในปี พ.ศ. 2564
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:ไลต์โนเวล
หมวดหมู่:การ์ตูนญี่ปุ่นแนวโชเน็ง
หมวดหมู่:ฟีนิกซ์ (สำนักพิมพ์)
หมวดหมู่:อนิเมะและมังงะที่สร้างจากไลต์โนเวล
หมวดหมู่:มังงะของสำนักพิมพ์คาโดกาวะโชเต็ง